एक अन्य मौके पर लालू प्रसाद ने इस चुनाव को देवसेना (राजद-जदयू-कांग्रेस महागठबंधन) तथा दूसरी ओर राक्षसी सेना (भाजपा नीत राजग गठबंधन) के बीच मुकाबला करार दिया। चुनाव के इस मौसम में वैसे लालू को फिल्मी गाने भी बहुत याद आ रहे हैं। पिछले दिनों एक सभा को संबोधित करते हुए उन्होंने कहा, “यह मेरा वादा है कि महागठबंधन के जीतने की स्थिति में नीतीश कुमार ही मुख्यमंत्री बनेंगे।” और इसके बाद गाने लगे, “जब प्यार किया तो डरना क्या।”